open-index/open-wikipedia-markdown huggingface dataset:
Λιμενάρι Μεσσηνίας

Το **Λιμενάρι** ή *Λιμενάριον* (επίσημη ονομασία), είναι παραθαλάσσιος οικισμός κοντά στα Φιλιατρά και υπάγεται διοικητικά στον Δήμο Τριφυλίας, του Νομού Μεσσηνίας.

## Τοποθεσία
Ο οικισμός βρίσκεται δυτικά των Φιλιατρών σε υψόμετρο 1 μέτρο από τη θάλασσα. Βρέχεται από τα νερά του Ιονίου Πελάγους και απέχει μόλις 1 περίπου χιλιόμετρο από τα Φιλιατρά, των οποίων αποτελεί και το επίνειο.

## Ιστορία
Το *Λιμενάριον* είναι οικισμός, ο οποίος αναγνωρίστηκε το 1940 και προσαρτήθηκε στον τότε Δήμο Φιλιατρών, ενώ από το 1997, στα πλαίσια των αλλαγών που επήλθαν στη τοπική αυτοδιοίκηση, μέσω του σχεδίου «Καποδίστριας», μέχρι και το 2010 παρέμεινε διοικητικά στον κατηργημένο Δήμο Φιλιατρών. Από το 2011, μετά τις νέες αλλαγές του σχεδίου «Καλλικράτης» ανήκει πλέον στον νέο Δήμο Τριφυλίας. Ο δήμος αυτός, συστάθηκε με το Πρόγραμμα Καλλικράτης με την συνένωση των προϋπαρχόντων δήμων Αετού, Αυλώνος, Γαργαλιάνων, Κυπαρισσίας, Φιλιατρών και την κοινότητα Τριπύλας.

## Κάτοικοι
Ο οικισμός, με βάση την απογραφή του 2011, έχει 102 μόνιμους κατοίκους, οι οποίοι απασχολούνται με τον τουρισμό και σε διάφορες αγροτικές εργασίες. Το καλοκαίρι ο πληθυσμός αυξάνεται, λόγω του τουρισμού.

## Κτίρια και αξιοθέατα
Ο οικισμός αποτελείται κυρίως από αγροικίες και εξοχικά και δεν διαθέτει κτίρια διαφόρων κοινωνικών δραστηριοτήτων, καθώς οι καθημερινές ανάγκες των κατοίκων εξυπηρετούνται συνήθως στα Φιλιατρά. Από τα αξιοθέατα του οικισμού, εκτός από την παραλία του, υπάρχει και ένας πολύ μικρός κολπίσκος, ο οποίος εισχωρεί σε ψηλά βράχια και ονομάζεται «Μπανιέρα». Στην περιοχή του οικισμού υπάρχουν επίσης διάφορες τουριστικές εγκαταστάσεις με ενοικιαζόμενα δωμάτια-διαμερίσματα.

## Δείτε επίσης
* Φιλιατρά
* Δήμος Τριφυλίας
* Διοικητική διαίρεση Περιφερειακής Ενότητας Μεσσηνίας
* Διοικητική διαίρεση νομού Μεσσηνίας
*  Δήμος Φιλιατρών (1929-2010)

## Παραπομπές


## Εξωτερικοί σύνδεσμοι
* Δήμος Τριφυλίας , από την ιστοσελίδα: www.dimostrifylias.gr του Δήμου Τριφυλίας.

Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Τριφυλίας
Εμμανουήλ Μπενής

Ο **Εμμανουήλ Μπενής** ήταν Κρητικός οπλαρχηγός Α' Τάξεως του Μακεδονικού αγώνα, επικεφαλής σώματος 50 περίπου ανδρών.

## Βιογραφία
Ο Εμμανουήλ Μπενής γεννήθηκε στον Καλλικράτη Σφακίων του Νομού Χανίων.

Τον Μάρτιο του 1906 πέρασε τα ελληνοτουρκικά σύνορα μαζί με 33 άνδρες προκειμένου να ενισχύσουν τον Γ. Κατεχάκη στη Νάουσα. Μετά τη σύγκρουση του Κατεχάκη με τον τουρκικό στρατό, ο Μπενής κατευθύνθηκε στη λίμνη Γιαννιτσών, όπου και έδρασε κατά τους επόμενους μήνες.

## Παραπομπές


Κατηγορία:Μακεδονομάχοι
Κατηγορία:Έλληνες στρατιωτικοί
Κλίμακα Ράνκιν (ιατρική)

Η τροποποιημένη **κλίμακα Ράνκιν** (συντομογραφία: **mRS**) είναι μια ευρέως χρησιμοποιούμενη κλίμακα για τη μέτρηση του βαθμού αναπηρίας ή της εξάρτησης στις καθημερινές δραστηριότητες ατόμων που έχουν υποστεί εγκεφαλικό επεισόδιο ή άλλες αιτίες νευρολογικής αναπηρίας. Έχει γίνει το ευρύτερο χρησιμοποιούμενο κλινικό μέτρο έκβασης για κλινικές δοκιμές εγκεφαλικού επεισοδίου.

## Χρήση και κριτική
Η κλίμακα εισήχθη αρχικά το 1957 από τον δρα Τζον Ράνκιν του Νοσοκομείου Στόμπχιλ στη Γλασκώβη της Σκωτίας και στη συνέχεια τροποποιήθηκε στη σημερινή αποδεκτή μορφή του από την ομάδα του καθηγητή Σ. Γουόρλοου στο Δυτικό Γενικό Νοσοκομείο του Εδιμβούργου για χρήση. Η πρώτη δημοσίευση της τρέχουσας τροποποιημένης κλίμακας Ράνκιν έγινε το 1988 από τους βαν Σβίτεν κ.ά., οι οποίοι δημοσίευσαν και την πρώτη ανάλυση της συμφωνίας με την τροποποιημένη κλίμακα Ράνκιν. Η κλίμακα αυτή κυμαίνεται από το 0 (κανένα σύμπτωμα) έως το 6 (νεκρός).

Η αξιοπιστία του Integrserver της mRS μπορεί να βελτιωθεί χρησιμοποιώντας ένα δομημένο ερωτηματολόγιο κατά τη διάρκεια της διαδικασίας της σχετικής συνέντευξης και με την ύπαρξη κριτών που υποβάλλονται σε μια διαδικασία κατάρτισης πολυμέσων. Το σύστημα εκπαίδευσης πολυμέσων mRS, το οποίο αναπτύχθηκε από την ομάδα του καθηγητή Κ. Λις στο Πανεπιστήμιο της Γλασκώβης, είναι διαθέσιμο στο Διαδίκτυο. Η mRS συχνά επικρίνεται για τον υποκειμενικό χαρακτήρα της, ο οποίος θεωρείται ότι επηρεάζει τα αποτελέσματα, αλλά χρησιμοποιείται σε όλα τα νοσοκομειακά συστήματα για την εκτίμηση των αναγκών αποκατάστασης και της πορείας εξωτερικών ασθενών. Αυτές οι κριτικές ασχολήθηκαν με τους ερευνητές που δημιούργησαν δομημένες συνεντεύξεις, οι οποίες θέτουν απλές ερωτήσεις τόσο στον ασθενή όσο και στον/στην φροντιστή.

Πιο πρόσφατα, αναπτύχθηκαν διάφορα εργαλεία για τον συστηματικό προσδιορισμό της mRS, συμπεριλαμβανομένων των mRS-SI, RFA, και mRS-9Q.

## Δείτε επίσης
* Κλίμακα Barthel

## Παραπομπές

Κατηγορία:Κλίμακες
Κατηγορία:Αναπηρία
Παραθειοκρεσόλη

Η **παραθειοκρεσόλη** (αγγλικά: *para-thiocresol*) είναι αρωματική οργανική ένωση με μοριακό τύπο **[[C7H8S|C<sub>7</sub>H<sub>8</sub>S]]**, αν και χρησιμοποιείται περισσότερο ο πιο αναλυτικός τύπος **π-[[Μεθυλομάδα|CH<sub>3</sub>]]([[Άνθρακας|C]]<sub>6</sub>[[Υδρογόνο|H]]<sub>4</sub>)[[Θείο|S]]H**. Η χημικά καθαρή παραθειοκρεσόλη, στις κανονικές συνθήκες περιβάλλοντος, δηλαδή σε θερμοκρασία 25 °C και υπό πίεση 1 atm, είναι στερεό. Πιο συγκεκριμένα, είναι μια θειοφαινόλη. Ο όρος «θειοκρεσόλη», επεκτείνεται, πέρα από τις τρεις (3) «μητρικές» θειοκρεσόλες, και σε ορισμένα «θυγατρικά» παράγωγα αυτών. Χρησιμοποιήθηκε ως αντισηπτικό. Το όνομά της υποδηλώνει ότι αυτή η ένωση αποτελεί το θειούχο ανάλογο της μετακρεσόλης.

## Αναφορές


Κατηγορία:Αρωματικές θειόλες
Κατηγορία:C7
Νικόλαος Αξελός

Ο **Νικόλαος Αξελός** ήταν Έλληνας πολιτικός.

## Βιογραφικά στοιχεία

Ήταν αξιωματικός του Πεζικού και συμμετείχε στις μάχες της επανάστασης του 1878. Εξελέγη πρώτη φορά βουλευτής Τρικάλων στις εκλογές του 1885 και επανεξελέγη σε αυτές του 1892 και, ως βουλευτής Λαρίσης, σε αυτές του Αυγούστου 1910.

Απεβίωσε το 1912.

## Παραπομπές


Κατηγορία:Βουλευτές Βόλου
Κατηγορία:Βουλευτές Λάρισας
Κατηγορία:Έλληνες αξιωματικοί του πεζικού
Ιωάννης Καλαμαράς

Ο **Ιωάννης Καλαμαράς** ήταν Έλληνας πολιτικός.

## Βιογραφικά στοιχεία

Καταγόταν από την Μακρακώμη Φθιώτιδος και συμμετείχε στην επανάσταση του 1878 ως ηγέτης σώματος εθελοντών. Εξελέγη πρώτη φορά βουλευτής Φθιώτιδος στις εκλογές του 1881 ενώ είχε διατελέσει και δήμαρχος στην περιοχή του.

## Παραπομπές


Κατηγορία:Βουλευτές Φθιώτιδας
Κατηγορία:Έλληνες αγωνιστές του 19ου αιώνα
Κατηγορία:Δήμαρχοι ελληνικών πόλεων
Κατηγορία:Δήμος Μακρακώμης
Ευθύμιος Βατσιάς

Ο **Ευθύμιος Βατσιάς** ήταν Έλληνας πολιτικός.

Καταγόταν από τα Ρετσάνη Αγυιάς Λάρισας. Εξελέγη βουλευτής Αγυιάς στις εκλογές του 1885 και επανεξελέγη ως βουλευτής Λάρισας στις εκλογές του 1887.

Απεβίωσε σε ηλικία 98 ετών.

## Παραπομπές


## Εξωτερικοί σύνδεσμοι
*Ευθύμιος Βατσιάς στον ''Πανδέκτη'', του Εθνικού Ιδρύματος Ερευνών.

Κατηγορία:Βουλευτές Λάρισας
Κατηγορία:Βουλευτές Αγυιάς
Γεώργιος Γκανίλας

Ο **Γεώργιος Γκανίλας** (1859 - 1922) ήταν Έλληνας πολιτικός.

## Βιογραφικά στοιχεία

Γεννήθηκε στην Αγιά Λάρισας και σπούδασε νομικά στο Πανεπιστήμιο Αθηνών. Εξελέγη βουλευτής Λάρισας στις εκλογές του 1920.

Απεβίωσε στις 25 Φεβρουαρίου 1922 εν ενεργεία βουλευτής.

## Παραπομπές


## Εξωτερικοί σύνδεσμοι
*Γεώργιος Γκανίλας στον ''Πανδέκτη'', του Εθνικού Ιδρύματος Ερευνών.

Κατηγορία:Βουλευτές Λάρισας
Στέργιος Καρανίκας

Ο **Στέργιος Καρανίκας** (1843 - 1915) ήταν Έλληνας πολιτικός.

## Βιογραφικά στοιχεία

Καταγόταν από την Ήπειρο και σπούδασε νομικά στο Πανεπιστήμιο Αθηνών. Εξελέγη βουλευτής Αγυιάς στις εκλογές του 1902. Υπήρξε δήμαρχος Δωτίου.

Απεβίωσε το 1915.

## Παραπομπές


Κατηγορία:Βουλευτές Αγυιάς
Κατηγορία:Δήμαρχοι Αγιάς
Δημήτριος Σαμσαρέλος

Ο **Δημήτριος Σαμσαρέλος** ήταν Έλληνας πολιτικός.

## Βιογραφικά στοιχεία

Γεννήθηκε στην Αγιά Λάρισας και ήταν γιος του Φίλιππου Σαμσαρέλου, ιατρού και δημάρχου. Σπούδασε ιατρική στο Πανεπιστήμιο Αθηνών. Εξελέγη βουλευτής Λάρισας στις εκλογές του  Μαΐου 1915.

## Παραπομπές


Κατηγορία:Βουλευτές Λάρισας
Δημήτριος Οικονομίδης

Ο **Δημήτριος Οικονομίδης** ήταν Έλληνας πολιτικός.

## Βιογραφικά στοιχεία

Γεννήθηκε στον Αλμυρό. Εξελέγη βουλευτής Αλμυρού στις εκλογές του 1881 και επανεξελέγη σε αυτές του 1885, ως βουλευτής Λάρισας, σε αυτές του 1890 και πάλι ως βουλευτής Αλμυρού σε αυτές του 1895 .

## Παραπομπές


Κατηγορία:Βουλευτές Λάρισας
Κατηγορία:Βουλευτές Αλμυρού
Διεθνής Έκθεση Οχημάτων των Αθηνών

Η ** Διεθνής Έκθεση Οχημάτων των Αθηνών** είναι μια διετής έκθεση αυτοκινήτων που πραγματοποιείται στην Αθήνα. Η πρώτη έκθεση έγινε το 1995 και περιλήφθηκε στο ημερολόγιο των γεγονότων του Οργανισμού Διεθνών Κατασκευαστών Αυτοκινήτων.

Το Νοέμβριο του 2009 η 8η έκθεση πραγματοποιήθηκε στην ανατολική πτέρυγα του πρώην Διεθνούς Αεροδρομίου του Ελληνικού. Στη έκθεση του 2007, οι επισκέπτες έφτασαν τους 250.000 περίπου .

## Παραπομπές


## Εξωτερικοί σύνδεσμοι
* Athens Motor Show site

Κατηγορία:Πολιτισμός στην Αθήνα
Αριστείδης Αργυρόπουλος

Ο **Αριστείδης Αργυρόπουλος** (1844 - 1918) ήταν Έλληνας πολιτικός.

## Βιογραφικά στοιχεία

Γεννήθηκε στον Αλμυρό και ήταν γιος του Δημητρίου Αργυρόπουλου. Αδέλφια του ήταν οι Τριαντάφυλλος, βουλευτής, Αχιλλέας, δήμαρχος Αλμυρού, και Μιλτιάδης, επιχειρηματάς, Αργυρόπουλος. Εξελέγη βουλευτής Αλμυρού στις εκλογές του 1881 και επανεξελέγη, ως βουλευτή Λάρισας, σε αυτές του 1887 και, πάλι ως βουλευτής Λάρισας, σε αυτές του 1892. Υπήρξε δήμαρχος Αλμυρού.

Απεβίωσε το 1918.

## Παραπομπές


Κατηγορία:Βουλευτές Λάρισας
Κατηγορία:Βουλευτές Αλμυρού
Κατηγορία:Δήμαρχοι ελληνικών πόλεων
Κατηγορία:Δήμος Αλμυρού
C6H6O2

Ο μοριακός τύπος **C<sub>6</sub>H<sub>6</sub>O<sub>2</sub>**, με μοριακή μάζα 110,1  amu, μπορεί να αναφέρεται σε ισομερείς οξυγονούχες οργανικές ενώσεις με βαθμό ακορεστότητας 4, και πιο συγκεκριμένα (μεταξύ άλλων και) στα ακόλουθα ισομερή θέσης:

# Ακετυλοφουράνια
## 2-ακετυλοφουράνιο, με γραμμικό τύπο χωρίς-πλαίσιο|80x80εσκαι αριθμό CAS 1192-62-7.
## 3-ακετυλοφουράνιο.
# Βενζο(λο)διόλες
## (Πυρο)κατεχόλη [1,2-βενζο(λο)διόλη ή βενζοκατεχόλη], με γραμμικό τύπο χωρίς-πλαίσιο|60x60εσ και αριθμό CAS 123-31-9.
## Ρεσορκινόλη [1,3-βενζο(λο)διόλη], με γραμμικό τύπο χωρίς-πλαίσιο|80x80px και αριθμό CAS 108-46-3.
## Υδροκινόνη [1,4-βενζο(λο)διόλη],  με γραμμικό τύπο χωρίς-πλαίσιο|80x80px και αριθμό CAS 120-80-9.

Κατηγορία:Αποσαφήνιση
Κατηγορία:Αποσαφηνίσεις χημικών τύπων
Κατηγορία:C6
Κατηγορία:Οργανικές ενώσεις με οξυγόνο
Γλώσσα Βουρές

Οι **Βουρές **και **Μουεσέν **(Μόσινα) είναι δύο διάλεκτοι που ομιλούνται στην νήσο Βάνουα Λάβα στο Βανουάτου. Επίσης, είναι η κύρια γλώσσα του νησιού, έχοντας περίπου 2.000 ομιλητές.

## Παραπομπές


## Αναφορές
* .
* Malau, Catriona (2016), ''Μια γραμματική της Γλώσσας Βουρές, Βανουάτου'' , Βερολίνο/Βοστόνη: Ντε Γκρούιτερ Μουτόν, .

## Εξωτερικοί σύνδεσμοι
* Λεξικό Αγγλικών-Βουρές, από την Κατριόνα Μαλάου.
* Ηχογραφήσεις στην Γλώσσα Βουρές, σε ανοικτή πρόσβαση: Διάλεκτος '''Μουεσέν''', Διάλεκτος '''Βουρές''', από τον Α. Φρανσουά (πηγή: *Συλλογή Πανγκλός *του CNRS–LACITO).
* ''Κπουέτ, ο Κατεργάρης Θεός'': Μια ιστορία στην διάλεκτο Μουεσέν, που παρουσιάζεται σε τρίγλωσση μορφή (από τον Α. Φρανσουά)

Κατηγορία:Γλώσσες του Βανουάτου
Ράιαν Χίγκα

Ο **Ράιαν Χίγκα** (αγγλικά: *Ryan Higa*, 6 Ιουνίου 1990), γνωστός και από το όνομα χρήστη του στο YouTube **nigahiga**, είναι Αμερικανός κωμικός, προσωπικότητα του YouTube και ηθοποιός. Είναι γνωστός για τα κωμικά βίντεο του στο YouTube, τα οποία έχουν προβληθεί πάνω από 3 δισεκατομμύρια φορές. Το κανάλι του Higa στο YouTube (nigahiga), ήταν το κανάλι με τις περισσότερες εγγραφές στο YouTube για 677 συνεχόμενες ημέρες από το 2009 έως το 2011, περισσότερο από οποιοδήποτε άλλο κανάλι εκτός από το PewDiePie. Μέχρι τον Μάιο του 2017, έχει πάνω από 19 εκατομμύρια συνδρομητές, κάνοντας το κανάλι του το 16ο από πλευράς εγγραφών στο YouTube.

## Πρώτα χρόνια
Ο Higa γεννήθηκε στο Χίλο της Χαβάης στις 6 Ιουνίου 1990, και έχει έναν μεγαλύτερο αδερφό ο οποίος λέγεται Kyle. Μεγαλώνοντας ο Higa διαγωνίστικε στο Τζούντο, στο οποίο έχει μαύρη ζώνη.

## Καριέρα
Ο Higa και ο Sean Fujiyoshi άρχισαν να ανεβάζουν lip sync βίντεο στο YouTube στα μέσα του 2006, ενώ πήγαιναν στο Λύκειο Waiakea. Με τον καιρό εισήχθησαν και άλλου είδους βίντεο, κυρίως κωμικά.
 
Την παραμονή των Χριστουγέννων του 2008, τα δύο πιο δημοφιλή βίντεο του Higa και Fujiyoshi, τα "πώς να γίνεις γκάνγκστερ" και "πώς να γίνεις emo", αφαιρέθηκαν λόγω παραβιάσεων πνευματικών δικαιωμάτων. Στις 21 Ιανουαρίου 2009, ο λογαριασμός nigahiga αναβλήθηκε προσωρινά και ζητήθηκε η κατάργηση περισσότερων βίντεο που προστατεύονται από πνευματικά δικαιώματα. Εξαιτίας αυτού, τα βίντεο lip sync απομακρύνθηκαν απο το κανάλι nigahiga (εκτός από το You're Beautiful, το οποίο άλλαξε ήχο), όπως και τα περισσότερα από τα άλλα βίντεο που περιείχαν μουσική με πνευματική ιδιοκτησία. Από τότε, ο Higa άρχισε να συνθέτει ο ίδιος τη μουσική. Τα βίντεο "Πώς να γίνετε ο γκάνγκστερ" και "πώς να γίνετε EMO" επιστράφηκαν στο κανάλι nigahiga στα τέλη Αυγούστου 2009, μόνο για να αφαιρεθούν λίγες μέρες αργότερα, μαζί με τα "πώς να γίνετε ninja" και "πώς να γίνετε φλώρος(Nerd)". Την άνοιξη του 2010,τα βίντεο "πώς να γίνεις Ninja", "πώς να γίνεις γκάνγκστερ" και "πώς να γίνεις EMO" έγιναν επέστρεψαν στο κανάλι ξανά.

Μετά την μετακίνηση του Higa στο Λας Βέγκας για να σπουδάσει πυρηνική ιατρική  στο Πανεπιστήμιο της Νεβάδα του Λας Βέγκας , τα περισσότερα βίντεο του nigahiga ήταν σόλο προσπάθειες, συνήθως με συνεργασίες με άλλους χρήστες του YouTube. Από το 2012, ο Higa έχει ιδρύσει μια εταιρεία παραγωγής, την Ryan Higa Production Company (RHPC), η οποία περιλαμβάνει τον Sean Fujiyoshi, με τον οποίο συνεργάζεται για να δημιουργήσει περιεχόμενο για το κανάλι nigahiga. Το 2016, ο Higa και άλλοι YouTubers φίλοι του, δημιούργησαν το (parody) K-pop γκρούπ, Boys Generally Asian

## Παραπομπές


## Εξωτερικοί σύνδεσμοι
* 

Κατηγορία:Αμερικανοί ηθοποιοί
Κατηγορία:Αμερικανοί YouTubers
Βραβείο Βολφ Φυσικής

Το **Βραβείο Βολφ Φυσικής** (*Wolf Prize in Physics*) απονέμεται σχεδόν μία φορά κάθε χρόνο σε ένα ή περισσότερα πρόσωπα από το μη κερδοσκοπικό «Ίδρυμα Βολφ» στο Ισραήλ. Είναι ένα από τα 6 Βραβεία Βολφ που θεσμοθετήθηκαν από το ίδρυμα. Το συγκεκριμένο απονεμήθηκε για πρώτη φορά το 1978 (τα άλλα βραβεία Βολφ είναι της Γεωπονίας, της Χημείας, της Ιατρικής, των Μαθηματικών και των Τεχνών).

Το βραβείο αποτελείται από ένα δίπλωμα και το ποσό των εκατό χιλιάδων δολαρίων ΗΠΑ. Στις κατηγορίες της φυσικής και της χημείας, τα Βραβεία Βολφ θεωρούνται από πολλούς τα μεγαλύτερου κύρους διεθνώς σε αυτές τις επιστήμες μετά το αντίστοιχο Βραβείο Νόμπελ. Ειδικότερα το Βραβείο Βολφ Φυσικής έχει τη φήμη ότι απονέμεται σε μελλοντικούς αποδέκτες του Νόμπελ Φυσικής: από τους 26 τιμηθέντες με Βολφ Φυσικής μεταξύ του 1978 και του 2010, οι 14 πήραν αργότερα και το Βραβείο Νόμπελ Φυσικής, και μάλιστα οι 5 το αμέσως επόμενο έτος.

## Κατάλογος βραβευθέντων

## Παραπομπές


Βολφ
Γιώργος Κιτρόπουλος

Ο **Γιώργος Κιτρόπουλος** (θάν. 1943) ήταν Νεοέλληνας πεζογράφος, που έζησε και πέθανε στην Αλεξάνδρεια.

## Βιογραφία
Ο Κιτρόπουλος έγραψε διηγήματα, μυθιστορήματα και θεατρικά έργα. 

Το πλέον αξιόλογο έργο του θεωρείται ο *Ηρόστρατος* (1925). Ωστόσο τη μεγαλύτερη κυκλοφοριακή επιτυχία γνώρισε το μυθιστόρημά του *`Ενα μεγάλο μίσος* (1920), το οποίο έκανε τρεις εκδόσεις, γεγονός που θεωρήθηκε στην εποχή του μοναδικό φαινόμενο στη νεοελληνική αλεξανδρινή γραμματολογία. 

## Εργογραφία
Άλλα έργα του είναι τα παρακάτω (με χρονολογική σειρά):

* *Τα πρώτα* (1911)
* *Πέρα στη Θεσσαλονίκη* (1911)
* *Στα σύνορα της δόξας* (1922)
* *Μεσ' στο κλουβί* (1923)
* *Η έσχατη πλάνη* (1942)

## Πηγές

* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 15, σελίδα 578

Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Τζερεμάια Κλαρκ

Ο **Τζερεμάια (Ιερεμίας) Κλαρκ** (*Jeremiah Clarke*, περ. 1674 – 1 Δεκεμβρίου 1707) ήταν Άγγλος συνθέτης της μουσικής μπαρόκ και δεξιοτέχνης του εκκλησιαστικού οργάνου.

## Βιογραφία
Πιστεύεται ότι γεννήθηκε στο Λονδίνο περί το 1674 και ήταν ένας από τους μαθητές τού Τζον Μπλόου στον Καθεδρικό ναό του Αγίου Παύλου. Αργότερα έγινε οργανίστας στο Βασιλικό Παρεκκλήσι. Μετά τον θάνατό του τον διαδέχθηκε στη θέση αυτή ο Ουίλιαμ Κροφτ.

Ο Κλαρκ είναι περισσότερο γνωστός σήμερα για το δημοφιλές έργο *Εμβατήριο του Πρίγκιπος της Δανιμαρκίας* ή *Trumpet Voluntary*, που γράφτηκε περί το 1700. Από το 1878 μέχρι τη δεκαετία του 1940, το έργο αυτό αποδιδόταν στον Χένρι Πέρσελ και αναφέρεται ως *Trumpet Voluntary by Henry Purcell* στο βιβλίο του William Spark *Short Pieces for the Organ, Book VII, No. 1*. Ο σερ Χένρυ Γουντ το μετέγραψε σε δύο ορχηστρικές εκδοχές, που αμφότερες ηχογραφήθηκαν. Οι ηχογραφήσεις αυτές παγίωσαν τη λανθασμένη αντίληψη ότι το αρχικό κομμάτι ήταν έργο του Πέρσελ. Το κομμάτι αυτό αποτελεί μία δημοφιλή επιλογή για γάμους, έχοντας χρησιμοποιηθεί σε βασιλικούς γάμους.

Το εξίσου περίφημο *Θέμα για [[τρομπέτα]] σε ρε* (επίσης λανθασμένα αποδοθέν στον Πέρσελ) ανήκε στην ημιόπερα *The Island Princess*, μία κοινή μουσική παραγωγή των Κλαρκ και Ντάνιελ Πέρσελ (μικρότερο αδελφό του Χένρι), κάτι που πιθανώς οδήγησε στη σύγχυση.

### Η αυτοκτονία του
*«Ενα βίαιο και απελπισμένο πάθος για μία πολύ όμορφη κυρία ανωτέρας της ιδικής του τάξεως»* ώθησε τον Κλαρκ να αυτοκτονήσει. Σκέφθηκε ως επιλογές τον απαγχονισμό και τον πνιγμό, οπότε για να αποφασίσει έπαιξε «κορόνα-γράμματα». Ωστόσο, το κέρμα προσγειώθηκε στη λάσπη μένοντας όρθιο. Αντί να παρηγορηθεί, αποφεύγοντας την αυτοκτονία, ο Κλαρκ επέλεξε και αυτοκτόνησε με πυροβόλο όπλο. Οι αυτόχειρες απαγορευόταν γενικώς να ταφούν σε ιερό έδαφος, αλλά για τον Κλαρκ έγινε μία εξαίρεση και η σορός του θάφτηκε στην κρύπτη του Καθεδρικού ναού του Αγίου Παύλου (αν και άλλες πηγές αναφέρουν ότι τάφηκε στο προαύλιο του ναού).

## Έργα
* Μουσική για τσέμπαλο και εκκλησιαστικό όργανο
* Θείες Λειτουργίες και άλλα έργα θρησκευτικής μουσικής (συμπεριλαμβανομένων 20 ύμνων και αρκετών ωδών)
* *Εμβατήριο του Πρίγκιπος της Δανιμαρκίας* (*Prince of Denmark's March*), γνωστό κοινώς ως *Trumpet Voluntary* (από τη «Σουίτα σε ρε μείζονα»)
* *Θέμα για [[τρομπέτα]] σε ρε* (Trumpet Tune in D), από την ημιόπερα *The Island Princess*
* *Εμβατήριο του [[Γουλιέλμος Γ΄ της Αγγλίας|Βασιλέως Γουλιέλμου]]*
* Ωδή στον θάνατο του Henry Purcell

## Παραπομπές


## Εξωτερικοί σύνδεσμοι
* Δωρεάν παρτιτούρες και μουσική στο *[[ChoralWiki]]*
* Δωρεάν παρτιτούρες στο
* Ιστοσελίδα για τον Κλαρκ 

Κατηγορία:Άγγλοι συνθέτες
Κατηγορία:Συνθέτες του Μπαρόκ
Κατηγορία:Οργανίστες
Κατηγορία:Αυτόχειρες
Ινστιτούτο Γιουνούς Εμρέ

To **Ινστιτούτο Γιουνούς Εμρέ** () αποτελεί έναν μη κερδοσκοπικό οργανισμό που δημιουργήθηκε από την τουρκική κυβέρνηση το 2007. Ονομάστηκε προς τιμήν του ποιητή του 14ου αιώνα Γιουνούς Εμρέ και έχει σήμερα παραρτήματα σε διάφορες χώρες του κόσμου. Σκοπός του οργανισμού είναι η διάδοση και η εκπαίδευση στο εξωτερικό της γλώσσας, του πολιτισμού και των τεχνών της Τουρκίας.

## Ιστορικό
thumb|right|200px|Η έδρα του ινστιτούτου στην Άγκυρα.
Το ινστιτούτο ιδρύθηκε το 2007 με το νόμο 5653 αλλά καθίσταται λειτουργικό μόλις το 2009. Τα κεντρικά του γραφεία είναι στην Άγκυρα. Αποτελεί μορφωτικό και πολιτιστικό ίδρυμα που επιδιώκει να αποτελέσει έναν οργανισμό αντίστοιχο της φήμης των εκπαιδευτικών οργανισμών και των κέντρων πολιτισμού και γλώσσας όπως το Βρετανικό Συμβούλιο, το Ινστιτούτο Γκαίτε και το Γαλλικό Ινστιτούτο. Το Ινστιτούτο έχει ως στόχο να "*εξασφαλίσει την εγκαθίδρυση και τη λειτουργία πολιτιστικών κέντρων στο εξωτερικό για τη διάδοση και την προβολή της Τουρκίας, την πολιτιστική της κληρονομιά, τη γλώσσα, τον πολιτισμό και τις τέχνες της, την ανάπτυξη των πολιτιστικών ανταλλαγών και της φιλίας με άλλες χώρες με αυτήν*".

Στα παραρτήματα του *Ινστιτούτου Γιουνούς Εμρέ* προσφέρονται κυρίως μαθήματα τουρκικής γλώσσας, αλλά και μαθήματα και σεμινάρια πάνω στην τουρκική γραμματεία και τις τέχνες. Στους χώρους των ιδρυμάτων διοργανώνονται ημερίδες, συνέδρια και συζητήσεις στρογγυλής τραπέζης με προσωπικότητες από τον χώρο των γραμμάτων, της πολιτικής και των επιστημών. Το ινστιτούτο έχει παρουσία σε περισσότερες από 40 χώρες σε όλο το κόσμο, ενώ έχει εκφράσει την επιδίωξη του να ξεπεράσει τον αριθμό των 100 παραρτημάτων μέχρι το 2023.

## Παραρτήματα

## Σημειώσεις

## Παραπομπές


## Εξωτερικοί σύνδεσμοι

* Ιστοσελίδα yee.org.tr, Επίσημη ιστοσελίδα 

Κατηγορία:Εκπαιδευτικά ιδρύματα
Κατηγορία:Τουρκική γλώσσα
Κατηγορία:Μη κερδοσκοπικοί οργανισμοί
Κατηγορία:Διεθνείς σχέσεις της Τουρκίας
Γλώσσα Νεθάλπ

Η **Γλώσσα Νεθάλπ**, ή **Λορεντιακαρκάρ**, είναι μία γλώσσα των Ανατολικών γλωσσών Σάντο, μιας ομάδας γλωσσών στις Αυστρονησιακές γλώσσες. Ομιλείται από 340 ανθρώπους στο νησί Εσπιρίτου Σάντο στο Βανουάτου. Συγγενεύει με την γλώσσα Νγκεν. 

## Παραπομπές

Moseley, Christopher and R. E. Asher, ed. Atlas of the Worlds Languages. (Νέα Υόρκη: Routelage, 1994)

Κατηγορία:Γλώσσες του Βανουάτου
Γλώσσα Νγκεν

Η **Γλώσσα Νγκεν **είναι μία από τις Ανατολικές γλώσσες Σάντο. Ομιλείται στο νησί Σάντο στο Βανουάτου. Έχει περίπου 450 ομιλητές. Συγγενεύει με την γλώσσα Λορεντιακαρκάρ. 

## Παραπομπές


Κατηγορία:Γλώσσες του Βανουάτου
Δαυγάτα Κεφαλονιάς

Tα **Δαυγάτα** ανήκουν στον Δήμο Αργοστολίου της Περιφερειακής Ενότητας Κεφαλληνίας, που βρίσκεται στην Περιφέρεια Ιονίων Νήσων, σύμφωνα με τη διοικητική διαίρεση της Ελλάδας όπως διαμορφώθηκε με το πρόγραμμα "Καλλικράτης".

Τα Δαυγάτα είναι χωριό λίγο έξω από το Αργοστόλι.  Έχουν υψόμετρο 308 μέτρα από την επιφάνεια της θάλασσας, σε γεωγραφικό πλάτος 38,216375226 και γεωγραφικό μήκος 20,4911863787, απέχει περίπου 5 χιλιόμετρα από το Αργοστόλι και έχει 66 μόνιμους κατοίκους σύμφωνα με την απογραφή του 2011.    

Από τα Δαυγάτα καταγόταν ο πρωτεργάτης της ριζοσπαστικής κίνησης για την ένωση με την Ελλάδα, Δημήτριος Δαυής Λορεντζάτος, την προτομή του οποίου βλέπει κανείς στο χωριό.     

Στο χωριό υπάρχει το εκκλησάκι του Αγίου Νικολάου, η εκκλησία της Μεταμόρφωσης του Σωτήρα και η εκκλησία του Αγίου Γεωργίου.

## Παραπομπές


Κατηγορία:Χωριά της περιφερειακής ενότητας Κεφαλληνίας
Κατηγορία:Δήμος Κεφαλονιάς
Πουτάνα (ηφαίστειο)

**Πουτάνα** (ισπ. Volcán Putana, επίσης γνωστό και ως Jorqencal ή Machuca) ονομάζεται ένα στρωματοηφαίστειο στα σύνορα μεταξύ της Βολιβίας και της Χιλής. Βρίσκεται αμέσως βόρεια βορειοανατολικά του Σέρρο Κολοράντο, περίπου 6 χλμ. βόρεια του Βολκάν Εσκαλάντε, το βορειότερο μέλος της οροσειράς Σαϊρεκάμπουρ και 14 χλμ. νότια της οροσειράς Σέρρος ντε Τοκορπούρι. Έντονη φουμαρολική δραστηριότητα εμφανίζεται στην κορυφή του, και σολφατάρα μπορεί να παρατηρηθεί στον κύριο κρατήρα.

## Παραπομπές
* (Ισπανικά)

## Εξωτερικοί σύνδεσμοι
* SI Google Earth Placemarks - Smithsonian Institution Global Volcanism Program: Download placemarks with SI  Holocene volcano-data.

Κατηγορία:Ηφαίστεια της Χιλής
Horizon Zero Dawn

Το ***Horizon Zero Dawn*** είναι βιντεοπαιχνίδι δράσης περιπέτειας και δράσης ρόλων  που αναπτύχθηκε από την Guerrilla Games και κυκλοφορεί από την Sony Interactive Entertainment για το PlayStation 4. Το παιχνίδι κυκλοφόρησε σε όλο τον κόσμο το 2017.

Η πλοκή περιστρέφεται γύρω από την Aloy, η οποία είναι κυνηγός και τοξότρια σε έναν κόσμο που έχει καταληφθεί από ρομπότ. Έχοντας ζήσει ως περιθωριακό στοιχείο όλη της τη ζωή, βάζει στόχο να ανακαλύψει τους κινδύνους που την κράτησαν μακριά από το παρελθόν της. Ο χαρακτήρας κάνει χρήση ranged και melee όπλα, καθώς και τακτικής μυστικότητας για να πολεμήσει εναντίον των μηχανοποιημένων πλασμάτων. Τα απομεινάρια των πλασμάτων μπορούν να λεηλατηθούν για απόκτηση πόρων. Το παιχνίδι διαθέτει δέντρο δεξιοτήτων για τη βελτίωση του gameplay. Το παιχνίδι κινείται σε ανοικτό περιβάλλον για την Aloy να διερευνήσει τον κόσμο, οι χαρακτήρες του παιχνιδιού χωρίζονται σε φυλές που κατέχουν δευτερεύουσες αποστολές για να αναλάβει η Aloy, ενώ η κύρια ιστορία της την οδηγεί σε όλο τον κόσμο.

Κατηγορία:Αποκλειστικότητες του PlayStation 4
Κατηγορία:Βιντεοπαιχνίδια του 2017
Κατηγορία:Βιντεοπαιχνίδια της Sony Interactive Entertainment
Κατηγορία:Βιντεοπαιχνίδια τοποθετημένα στο Κολοράντο
Κατηγορία:Βιντεοπαιχνίδια δράσης περιπέτειας
Κατηγορία:Βιντεοπαιχνίδια δράσης ρόλων
Κατηγορία:Βιντεοπαιχνίδια επιστημονικής φαντασίας
Κατηγορία:Βιντεοπαιχνίδια της Guerrilla Games
Κατηγορία:Βιντεοπαιχνίδια τοποθετημένα στη Γιούτα
Κατηγορία:Βιντεοπαιχνίδια ανοικτού κόσμου
Κατηγορία:Βιντεοπαιχνίδια ανεπτυγμένα στην Ολλανδία
Κατηγορία:Βιντεοπαιχνίδια με παρκούρ
Κατηγορία:Βιντεοπαιχνίδια με Decima
Κατηγορία:Δυστοπικά βιντεοπαιχνίδια
Κατηγορία:Επαυξημένη πραγματικότητα στη μυθοπλασία
Κατηγορία:Μαζική δολοφονία στη μυθοπλασία
Κατηγορία:Μετα-αποκαλυπτικά βιντεοπαιχνίδια
Κατηγορία:Νικητές Ivor Novello Awards
Κατηγορία:Νικητές BAFTA (βιντεοπαιχνίδια)
Χιμπετουλάχ Σουλτάνα (κόρη του Αμπντούλ Χαμίτ Α΄)

Η **Χιμπετουλάχ Σουλτάν** (Οθ. Τούρκικα:هیبت الله سلطان) (Τούρκικα: *Hibetullah Sultan*, 6 Μαρτίου 1789 - 18 Σεπτεμβρίου 1841) ήταν κόρη του σουλτάνου Αμπντούλ Χαμίτ Α΄ και αδελφή των σουλτάνων Μουσταφά Δ΄ και Μαχμούτ Β΄ της Οθωμανικής Αυτοκρατορίας.

Η Χιμπετουλάχ Σουλτάνα γεννήθηκε στις 6 Μαρτίου 1789 στην Κωνσταντινούπολη, ήταν κόρη του σουλτάνου Αμπντούλ Χαμίτ Α΄ και της Φατμά Σεμπσαφά Καντινεφέντι. Το 1804 παντρεύτηκε τον Αλαντίν Πασά, αλλά δεν απέκτησαν παιδιά. Το 1812 σε ηλικία 32 ετών έμεινε χήρα από τον θάνατο του συζύγου της, αργότερα παντρεύτηκε άλλη μια φορά.

Η Χιμπετουλάχ πέθανε στις 18 Σεπτεμβρίου 1841 σε ηλικία 52 ετών στην Κωνσταντινούπολη, είναι θαμμένη στον τάφο του αδελφού της Μαχμούτ Β΄.

## Παραπομπές


## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Πριγκίπισσες της Οθωμανικής Αυτοκρατορίας
Ηλεκτρονική χορευτική μουσική

Η **Ηλεκτρονική χορευτική μουσική** (επίσης γνωστή ως EDM, χορευτική μουσική, ή club μουσική) είναι ένα ευρύ φάσμα των κρουστών ηλεκτρονικών μουσικών ειδών γίνεται σε μεγάλο βαθμό για νυχτερινά κέντρα, ρέιβ πάρτι και φεστιβάλ. Η EDM παράγεται γενικά για αναπαραγωγή από disc jockeys (DJs) οι οποίοι δημιουργούν απρόσκοπτες επιλογές των κομματιών, που ονομάζεται ένα μείγμα, παραβιάζοντας  από τη μία εγγραφή στην άλλη.Η παραγωγή EDM εκτελεί επίσης τη μουσική που υπάρχει σε μια συναυλία ή φεστιβάλ,η οποία ονομάζεται μερικές φορές μια ζωντανή PA. Στο Ηνωμένο Βασίλειο και στην ηπειρωτική Ευρώπη, EDM πιο συχνά αποκαλείται «χορευτική μουσική» ή απλώς «χορός».

Στα τέλη της δεκαετίας του 1980 και στις αρχές της δεκαετίας του 1990, μετά από την εμφάνιση του έξαλλου, πειρατικού ραδιοφώνου και την έξαρση του ενδιαφέροντος για club κουλτούρας, το EDM απέκτησε επικρατούσα δημοτικότητα στην Ευρώπη. Κατά τη διάρκεια της από τα  μέσα έως τα τέλη της δεκαετίας του 1990, παρά την αρχική επιτυχία ενός συνολικού χορού πράξεων στις ΗΠΑ. Η αποδοχή του χορού δεν ήταν καθολική και τα κύρια μέσα μαζικής ενημέρωσης παρέμειναν εχθρικά προς αυτό το είδος μουσικής. Αυτή τη στιγμή, η αντιληπτή συσχέτιση μεταξύ της EDM και του πολιτισμού των ναρκωτικών οδήγησε τις κυβερνήσεις σε κρατικό και της πόλης επίπεδο των νόμων και των πολιτικών που αποσκοπούν στην ανάσχεση της εξάπλωσης της rave κουλτούρας.

Από τις αρχές της δεκαετίας του 2010, ο όρος «ηλεκτρονική χορευτική μουσική» και το αρκτικόλεξο «EDM» ωθούνταν από τη μουσική βιομηχανία των ΗΠΑ και τον μουσικό Τύπο, σε μια προσπάθεια να αλλάξει το σήμα της Αμερικανικής rave κουλτούρας. Παρά την προσπάθεια του κλάδου να δημιουργήσει μια συγκεκριμένη μάρκα EDM, το αρκτικόλεξο παραμένει σε χρήση ως γενικός όρος για πολλαπλά είδη χορού, συμπεριλαμβανομένων house, techno, trance, drum & bass, dubstep, και των αντίστοιχων υποκατηγοριών τους.

Κατηγορία:Ηλεκτρονική μουσική
Κατηγορία:Χορευτικά είδη
Μπενί Μπερτέ

Ο **Μπενί Μπερτέ** () ήταν Γάλλος αθλητής της αντισφαίρισης.

Συμμετείχε 18 φορές στο Ρολάν Γκαρός από του 1929 έως το 1938 και από το 1946 έως το 1955. Συμμετείχε στο Γουίμπλεντον το 1931 και το 1950, χωρίς να περάσει τον 1ο γύρο. Αρχηγός της ομάδας της Γαλλίας στο Κύπελλο Ντέιβις από το 1955 έως το 1965, όπου μαζί της έπαιξε στον τελικό ζώνη της Ευρώπης το 1964 όταν κι έχασε με 1-4 από τη Σουηδία.

Το 1931 ήταν πρώτος στο Πολωνικό πρωτάθλημα, την ίδια χρονιά στο Πρωτάθλημα αντισφαίρισης Ανατολικής Μεσογείου ήταν δεύτερος στο απλό χάνοντας από τον Γκότφριντ φον Κραμ, δεύτερος και στο Σαν Ρέμο αλλά και στις Κάννες. Επίσης το 1931 έπαιξε στα ημιτελικά του απλού στο Ρολάν Γκαρός όπου αποκλείστηκε από τον Μποροτρά.

Συνελήφθη αιχμάλωτος κατά τη διάρκεια του Β' Παγκοσμίου πολέμου, στη συνέχεια, θα κατασκευάσει στο στρατόπεδο του με τους συναδέλφους του γήπεδα τένις οργανώνοντας και τουρνουά.
Η φιλανθρωπική ημέρα του τουρνουά Ρολάν Γκαρός που διοργανώνετε από το 1977 ονομάζεται *"Ημέρα Μπενί Μπερτέ"* και λαμβάνει χώρα το Σάββατο το απόγευμα όπου πριν την έναρξη του τουρνουά οι καλύτεροι παίκτες έρχονται για να υπογράψουν αυτόγραφα στα παιδιά, η είσοδος είναι ελεύθερη για τα παιδιά κάτω των επτά ετών. Τα κέρδη από την εκδήλωση πάνε σε φιλανθρωπικά ιδρύματα.

## Παραπομπές


Κατηγορία:Γάλλοι αθλητές της αντισφαίρισης
Κατηγορία:Γάλλοι προπονητές της αντισφαίρισης
Γεώργιος Φίλωνος

Ο **Γεώργιος Φίλωνος** ήταν Έλληνας πολιτικός.

## Βιογραφικά στοιχεία

Εξελέγη βουλευτής Λάρισας στις εκλογές του Αυγούστου 1910.

## Παραπομπές


Κατηγορία:Βουλευτές Λάρισας
Τριαντάφυλλος Αργυρόπουλος

Ο **Τριαντάφυλλος Αργυρόπουλος** (1853 - 1929) ήταν Έλληνας πολιτικός.

## Βιογραφικά στοιχεία

Γεννήθηκε στον Αλμυρό και ήταν γιος του Δημητρίου Αργυρόπουλου. Αδέλφια του ήταν οι Αριστείδης, βουλευτής, Αχιλλέας, δήμαρχος Αλμυρού, και Μιλτιάδης, επιχειρηματίας. Υπήρξε πρόεδρος της κοινότητας Αλμυρού. Εξελέγη βουλευτής Λάρισας στις εκλογές του Δεκεμβρίου 1915. Υπήρξε δήμαρχος Αλμυρού.

Απεβίωσε το 1929. Με την διαθήκη του διέθεσε σημαντικό χρηματικό ποσό για την ίδρυση γυμναστηρίου στον Αλμυρό.

## Παραπομπές


## Εξωτερικοί σύνδεσμοι
*Τριαντάφυλλος Αργυρόπουλος στον ''Πανδέκτη'', του Εθνικού Ιδρύματος Ερευνών.

Κατηγορία:Βουλευτές Λάρισας
Κωνσταντίνος Δημοκωστούλας

Ο **Κωνσταντίνος Δημοκωστούλας** ήταν Έλληνας πολιτικός.

## Βιογραφικά στοιχεία

Γεννήθηκε στη Σούρπη Αλμυρού και ήταν δικηγόρος. Εξελέγη βουλευτής Φθιώτιδος και Φωκίδος στις εκλογές του Νοεμβρίου 1910 και επανεξελέγη, ως βουλευτή Λάρισας, σε αυτές του 1912 και του Μαΐου 1915.

## Παραπομπές


## Εξωτερικοί σύνδεσμοι
*Κωνσταντίνος Δημοκωστούλας στον ''Πανδέκτη'', του Εθνικού Ιδρύματος Ερευνών

Κατηγορία:Βουλευτές Λάρισας
Κατηγορία:Βουλευτές Φθιωτιδοφωκίδας
Ιωάννης Τσίρος

Ο **Ιωάννης Τσίρος** ήταν Έλληνας πολιτικός.

## Βιογραφικά στοιχεία
Καταγόταν από τον Αλμυρό. Εξελέγη βουλευτής Αλμυρού στις εκλογές του 1923.

## Παραπομπές


Κατηγορία:Βουλευτές Αλμυρού
Αθανάσιος Δροσόπουλος

Ο **Αθανάσιος Δροσόπουλος** ήταν Έλληνας πολιτικός.

## Βιογραφικά στοιχεία

Ήταν γιος του Ιωάννη Δροσόπουλου. Σπούδασε γεωπονική στη Γερμανία και διατηρούσε κτήματα στο Γαρδίκι Λάρισας. Εξελέγη, με την υποστήριξη του Κόμματος Φιλελευθέρων, βουλευτής Αλμυρού το 1930, αντί του Α. Παπαοικονόμου, καθώς και στις εκλογές του 1933.

## Παραπομπές


## Εξωτερικοί σύνδεσμοι
*Αθανάσις Δροσόπουλος στον ''Πανδέκτη'', του Εθνικού Ιδρύματος Ερευνών.

Κατηγορία:Βουλευτές Αλμυρού
Κατηγορία:Βουλευτές εκλεγμένοι με το κόμμα των Φιλελευθέρων
Τίμο Γκλοκ

Ο **Τίμο Γκλοκ** (Λίντενφελς, 18 Μαρτίου 1982) είναι Γερμανός οδηγός αγώνων. Στη Φόρμουλα 1 αγωνίστηκε το 2004 μετά αποσύρθηκε κι επανήλθε το 2008. Αυτή η 2η καριέρα του κράτησε μέχρι και το 2012. Οι ομάδες για λογαριασμό των οποίων έτρεξε ο Γκλοκ ήταν οι ακόλουθες:

* Jordan (2004) - Ο Γκλοκ δεν πήρε μέρος σ' όλα τα Γκραν Πρι εκείνου του Πρωταθλήματος. Αρχικά το πλάνο της ομάδας ήταν να πάρει μέρος μόνο στο Γκραν Πρι του Καναδά όπου αντικατέστησε τον Ιταλό οδηγό Τζιόρτζιο Πάντανο. 
* Toyota F1 (2008 - 2009) - Ο Γκλοκ το 2008 συμμετείχε κανονικά σε όλα τα Γκραν Πρι του Πρωταθλήματος όμως το 2009 στα Γκραν Πρι Ιαπωνίας και Βραζιλίας δε συμμετείχε επειδή στην 1η περίοδο ελεύθερων δοκιμαστικών του Γκραν Πρι Ιαπωνίας ενεπλάκη σε ατύχημα στο οποίο τραυματίστηκε στο δεξί πόδι.
* Virgin Racing (2010 - 2011) - Η Toyota F1 στο τέλος του Πρωταθλήματος του 2009 αποχώρησε οριστικά απ' τη Φόρμουλα 1 κι έτσι ο Γκλοκ αναγκάστηκε να αναζητήσει άλλη στέγη για να συνεχίσει την καριέρα του. Αυτή ήταν η νεοσύστατη εκείνη την εποχή Virgin Racing με την οποία δε σημείωσε κανένα αξιόλογο αποτέλεσμα.
* Marussia (2012) - Η καριέρα του Γκλοκ συνεχίστηκε και το 2012 στη Marussia. Και πάλι ο Γκλοκ δεν κατάφερε να σημειώσει κανένα αξιόλογο αποτέλεσμα. Δυστυχώς με το που τελείωσε το Πρωτάθλημα του 2012, ολοκληρώθηκε οριστικά κι η καριέρα του Γκλοκ στη Φόρμουλα 1 επειδή η διοίκηση της Marussia αποφάσισε πως δεν μπορούσε πλέον να πληρώνει έναν οδηγό ο οποίος βρίσκεται στο επίπεδο του Γερμανού και στη θέση του έβαλε το Βρετανό Μαξ Τσίλτον. Απ' το 2013 μέχρι και σήμερα ο Γκλοκ συμμετέχει στο **[[Γερμανικό Πρωτάθλημα Τουρισμού]] (DTM)**.

## Παραπομπές


## Εξωτερικοί σύνδεσμοι
* 

Κατηγορία:Γερμανοί οδηγοί της Φόρμουλα 1
Σαλιχά Σουλτάνα (κόρη του Μαχμούτ Β΄)

Η **Σαλιχά Σουλτάν** (οθ. τούρκικα: السلطان الصالح) (τούρκικα: *Saliha Sultan*, 16 Ιουνίου 1811 - 19 Φεβρουαρίου 1843) ήταν η κόρη του σουλτάνου Μαχμούτ Β΄ και ετεροθαλής αδελφή των σουλτάνων Αμπντούλ Μετζίτ Α΄ και Αμπντούλ Αζίζ της Οθωμανικής Αυτοκρατορίας.

Η Σαλιχά γεννήθηκε στις 16 Ιουνίου 1811 στην Κωνσταντινούπολη. Ήταν κόρη του σουλτάνου Μαχμούτ Β΄ και της έβδομης συζύγου του, Ασουμπιτζάν Καντινεφέντι. Στις 24 Μαΐου 1834 παντρεύτηκε τον Νταμάτ Γκιουρτζού Χαλίλ Ριφάτ Πασά, ο οποίος ήταν πρέσβης στη Ρωσία από το 1829-1830, Καπουντάν Πασάς κατά τις περιόδους 1830-1832, 1843-1845, 1847-1848 και 1854-1855 και γενικός διοικητής της Ανατολίας από το 1852.

Μετά το γάμο της, η Τζούλια Πάρντοε, η οποία ήταν σε ένα καΐκι στον Βόσπορο, παρακολούθησε τον φωτισμό του παραθαλάσσιου παλατιού της Εσμά Σουλτάν με την ευκαιρία του γάμου:

Οι κυρίες της πομπής του γάμου ταξίδευαν σε βαγόνια και λεωφορεία διακοσμημένα με αστέρια. 

Η Σαλιχά και ο Γκιουρτζού Χαλίλ Ριφάτ Πασάς απέκτησαν μια κόρη και δυο γιους:
*την Αϊσέ Σαντικά Χανίμσουλταν (22 Μαρτίου 1835-?), δίδυμη του Αμπντούλ Χαμίτ, παντρεύτηκε τον Σερβέρ Πασά μαζί απέκτησαν τρείς κόρες:
**την Αϊσέ Χανίμ, παντρεύτηκε τον Φεχίμ Πασά μαζί απέκτησαν μια κόρη:
*** τη Χατιτζέ Χανίμ
**την Αζιζέ Χανίμ, παντρεύτηκε τον Σαούντ Μπέη μαζί απέκτησαν μια κόρη και δυο γιους:
*** τη Φαχριγιέ Χανίμ
*** τον Μαχμούτ Μπέη
*** τον Ζιγιά Σονγκιουλέν, παντρεύτηκε την Έρνα Βαλεντίνα Μέγιερ/Εσμά Χανίμ μαζί απέκτησαν τρια πειδιά:
**** Α. Σερβέρ
**** την Αζιζέ Χανίμ
**** την Γκιουζέλ Χανίμ
**τη Φατμά Χανίμ
*τον Σουλτανζάντε Αμπντούλ Χαμίτ (22 Μαρτίου 1835-1837), δίδυμος της Αϊσέ Σαντικά Χανίμσουλταν
*τον Σουλτανζάντε Τζαβίντ (1837-1837)

Η Σαλιχά πέθανε στις 19 Φεβρουαρίου 1843 σε ηλικία 31 ετών στην Κωνσταντινούπολη.

## Παραπομπές


## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)
* Fanny Davis (1986). The Ottoman Lady: A Social History from 1718 to 1918. Greenwood Publishing Group. ISBN 978-0-313-24811-5

Κατηγορία:Πριγκίπισσες της Οθωμανικής Αυτοκρατορίας
Γραικοπίθηκος

Ο **Γραικοπίθηκος** (διωνυμική ονομασία: *Graecopithecus freybergi*) είναι μέλος της ταξινομικής οικογένειας των ανθρωπίδων ο οποίος αρχικά προσδιορίστηκε από ένα μόνο κομμάτι κρανίου που βρέθηκε το 1944. Από τότε η ανάλυση των δειγμάτων δοντιών έχει οδηγήσει στην υπόθεση ότι ο Γραικοπίθηκος μπορεί να είναι ο παλαιότερος γνωστός άμεσος πρόγονος του σύγχρονου ανθρώπου, αν και ο ισχυρισμός αμφισβητείται.

Η κάτω γνάθος του δείγματος που ανακαλύφθηκε είναι πολύ φθαρμένη, ενώ η ρίζα ενός δοντιού (δεύτερος τραπεζίτης) και το θραύσμα ενός προγόμφιου χρονολογούνται από το ύστερο Μειόκαινο. Η περαιτέρω έρευνα και ανασκαφή του χώρου δεν ήταν δυνατή (1986) λόγω του ότι ο ιδιοκτήτης είχε κατασκευάσει πισίνα στην τοποθεσία. Η γνάθος βρέθηκε στην ηπειρωτική Ελλάδα στην τοποθεσία Πύργος Βασιλίσσης στο Ίλιον, βορειοδυτικά της Αθήνας, ενώ ο προγόμφιος στην περιοχή *Αζμάκα* της Βουλγαρίας.

Ο *G. freybergi* θεωρείται ίσως ότι είναι ο ίδιος με τον *[[Ουρανοπίθηκος ο μακεδονικός|Ουρανοπίθηκο τον μακεδονικό]]*. Το ανθρωποειδές είναι το λιγότερο γνωστό από αυτά που βρέθηκαν στην Ευρώπη.

Μια εξέταση της λεπτομερούς μορφολογίας των τραπεζιτών δοντιών από δύο απολιθώματα του *G. freybergi* που δημοσιεύθηκε το 2017 υποδηλώνει ότι μπορεί να είναι ανθρώπινος, που μοιράζεται την καταγωγή με τον *[[Homo]]* αλλά όχι με τους Χιμπαντζήδες. Αυτό θα έθετε υπό αμφισβήτηση την επικρατούσα πεποίθηση ότι τα προ-ανθρώπινα ανθρωποειδή προέρχονται από την Αφρική, αν και άλλοι είναι σκεπτικοί για τους ισχυρισμούς αυτούς.

## Παραπομπές


## Πηγές
* 
* 
* 
* 
* 
* 
* 
* 
* 

Κατηγορία:Ελληνική προϊστορία
Κατηγορία:Ανθρωπίδες
Κατηγορία:Προϊστορικά θηλαστικά
Ουρτζάν αλ Γκαρμπίγια

Το **Ουρτζάν αλ Γκαρμπίγια** (αγγλικά: `Urjan al Gharbiyah) είναι κωμόπολη στο κυβερνείο Αμμάν της βορειοδυτικής Ιορδανίας.

Βρίσκεται βόρεια από την πρωτεύουσα της χώρας, το Αμμάν. Η χειμερινή ζώνη ώρας είναι η UTC+2, ενώ η θερινή ώρα είναι η UTC+3.

## Παραπομπές


Κατηγορία:Πόλεις της Ιορδανίας
Ρόσι Ρέγιες

Η **Ρόσα Μαρία "Ρόσι" Ρέγιες Ντάρμον** (*[[λατινικό αλφάβητο]] : Rosa Maria «Rosie» Reyes Darmon*), γεννήθηκε σαν Ρέγιες στις 23 του Μαρτίου 1939, είναι πρώην πρωταθλήτρια της αντισφαίρισης από το Μεξικό. 

Η μεγαλύτερη επιτυχία της ήταν το 1958 όταν κατέκτησε το γαλλικό πρωτάθλημα σε συνεργασία με την συμπατριώτισσα της Γιόλα Ραμίρεζ Οτσόα. έπαιξε επίσης στούς τελικούς του 1957 και 1959. Το καλύτερο αποτέλεσμα της στο απλό στο Ρολάν Γκαρός ήταν στα ημιτελικό το  1959 όπου έχασε σε από την Ουγγαρέζα Ζούζα Κορμότσι. Στο Πρωτάθλημα αντισφαίρισης Ανατολικής Μεσογείου ήταν δεύτερη στο απλό το 1957 όπου έχασε στον τελικό από την Γιόλα Ραμίρεζ.

Έχει αγωνιστεί στο διπλό των γυναικών το 1968 στους θερινοί Ολυμπιακοί Αγώνες στο Μεξικό όπου η αντισφαίριση ήταν άθλημα επίδειξης. Με συμπαίκτρια την Julie Heldman κέρδισε το χρυσό μετάλλιο στους αγώνες που έγιναν στην Πόλη του Μεξικού, και το ασημένιο μετάλλιο στο απλό στο τουρνουά που πραγματοποιήθηκε στην Γκουανταλαχάρα.

Είναι παντρεμένη από το 1960  με τον Γάλλο παίκτη της αντισφαίρισης Πιέρ Ντάρμον (Pierre Darmon).

## Παραπομπές


Κατηγορία:Μεξικάνες αθλήτριες της αντισφαίρισης
Κατηγορία:Μεξικάνοι Ολυμπιονίκες
Κατηγορία:Νικητές Γαλλικού Όπεν
Ζακλίν Μπουαγιέ

Η **Ζακλίν Μπουαγιέ** (Jacqueline Boyer, γεννήθηκε ως **Ελιάν Ντικό** στις 23 Απριλίου 1941 στο Παρίσι) είναι Γαλλίδα τραγουδίστρια και ηθοποιός. Είναι, επίσης, η κόρη των ερμηνευτών Ζακ Πιλς και Λισιέν Μπουαγιέ.

Το 1960 κέρδισε το Διαγωνισμό Τραγουδιού της Eurovision εκπροσωπώντας τη Γαλλία με το τραγούδι "Tom Pillibi", σε μουσική του Αντρέ Ποπ και στίχους του Πιέρ Κουρ. Το τραγούδι σημείωσε κάποια επιτυχία στο Ηνωμένο Βασίλειο, φτάνοντας στο #33 στα UK Singles Chart τον Μάιο του 1960.

## Φιλμογραφία
* *Το καραβάνι*
* *Das Rätsel der grünen Spinne*
* Soldatensender Calais
* Schlager-Raketen
* *Gauner-Serenade*
* *Der Nächste Urlaub kommt bestimmt*
* Auf den Flügeln bunter Träume
* *Diabolo menthe*
* Flotte Formen - Kesse Kurven
* So schön wie heut', so müßt' es bleiben

## Παραπομπές


## Εξωτερικοί σύνδεσμοι
* 

Κατηγορία:Γαλλίδες τραγουδίστριες
Κατηγορία:Συμμετέχοντες στη Eurovision
Κατηγορία:Συμμετέχοντες στο διαγωνισμό τραγουδιού Eurovision με τη Γαλλία
Κατηγορία:Διαγωνισμός Τραγουδιού Eurovision 1960
Κατηγορία:Νικητές Διαγωνισμού Τραγουδιού Eurovision
Βραβείο Βολφ Χημείας

Το **Βραβείο Βολφ Χημείας** (αγγλ. *Wolf Prize in Chemistry*) απονέμεται σχεδόν μία φορά κάθε χρόνο σε ένα ή περισσότερα πρόσωπα από το μη κερδοσκοπικό «Ίδρυμα Βολφ» στο Ισραήλ. Είναι ένα από τα 6 Βραβεία Βολφ που θεσμοθετήθηκαν από το ίδρυμα. Το συγκεκριμένο απονεμήθηκε για πρώτη φορά το 1978 (τα άλλα βραβεία Βολφ είναι της Γεωπονίας, της Φυσικής, της Ιατρικής, των Μαθηματικών και των Τεχνών).

Το βραβείο αποτελείται από ένα δίπλωμα και το ποσό των εκατό χιλιάδων δολαρίων ΗΠΑ. Στις κατηγορίες της φυσικής και της χημείας, τα Βραβεία Βολφ θεωρούνται από πολλούς τα μεγαλύτερου κύρους διεθνώς σε αυτές τις επιστήμες μετά το αντίστοιχο Βραβείο Νόμπελ.

## Κατάλογος βραβευθέντων

## Παραπομπές


Βολφ
Διβρωμιούχος σίδηρος

Ο **διβρωμιούχος σίδηρος** είναι η ανόργανη χημική ένωση, άλας του σιδήρου, με τον μοριακό χημικό τύπο **FeBr<sub>2</sub>**. Η συνηθισμένη (άνυδρη) μορφή της είναι κίτρινο ή με καφετί χρώμα παραμαγνητικό στερεό. Αποτελεί συνηθισμένο πρόδρομο άλλων ενώσεων του σιδήρου στο χημικό εργαστήριο. Είναι γνωστές αρκετές ένυδρες μορφές της ουσίας.

## Κρυσταλλική δομή
Καθώς συμβαίνει με τα περισσότερα άλατα μετάλλων με αλογόνα, ο FeBr2 υιοθετεί μία πολυμερική κρυσταλλική δομή, που αποτελείται από μεμονωμένα μεταλλικά κέντρα που συνδέονται διασταυρωτικά με τα άτομα του αλογόνου. Ο διβρωμιούχος σίδηρος ειδικότερα κρυσταλλώνεται στο ρομβοεδρικό σύστημα. Η ακριβής δομή του είναι η ίδια με εκείνη του ιωδιούχου καδμίου (CdI2), με πυκνά στρώματα ιόντων βρωμίου, ανάμεσα στα οποία βρίσκονται τα ιόντα του δισθενούς σιδήρου, μέσα σε οκταεδρικά ανοίγματα. Η τοποθέτηση των ιόντων βρωμίου είναι ελαφρώς διαφορετική από εκείνη που υπάρχει στον διχλωριούχο σίδηρο (FeCl2), η οποία είναι όπως του CdCl2.

## Σύνθεση και αντιδράσεις
Ο διβρωμιούχος σίδηρος παρασκευάζεται με τη χρήση ενός διαλύματος σε μεθανόλη πυκνού υδροβρωμικού οξέος, το οποίο αφήνουμε να επιδράσει σε σκόνη σιδήρου. Τότε προκύπτει στο διάλυμα [Fe(MeOH)6]Br2 μαζί με αέριο υδρογόνο. Θερμαίνοντας στη συνέχεια σε κενό αέρα παράγουμε καθαρό διβρωμιούχο σίδηρο. Η ένωση δεν μπορεί να παρασκευασθεί με την απλή αντίδραση σιδήρου με βρώμιο, επειδή αυτή παράγει τριβρωμιούχο σίδηρο.

Ο FeBr2 αντιδρά με βρωμιούχες ενώσεις και το βρώμιο σχηματίζοντας το ζωηρόχρωμο [FeBr3Br9]−.

Ο διβρωμιούχος σίδηρος είναι ασθενές αναγωγικό μέσο, όπως γενικότερα οι ενώσεις του δισθενούς σιδήρου.

## Παραπομπές


Κατηγορία:Ανόργανες ενώσεις βρωμίου
Κατηγορία:Ενώσεις σιδήρου
Μάργκαρετ Φρένκουλλα

Η **Μάργκαρετ Φρένκουλλα** (περί το 1080 - 4 Νοεμβρίου 1130) πριγκίπισσα της Σουηδίας έγινε βασίλισσα της Νορβηγίας μέσω του γάμου της με τον Μάγκνους Γ΄ της Νορβηγίας και βασίλισσα της Δανίας μέσω του γάμου της με τον Νιλς της Δανίας. Η ακριβής ημερομηνία γέννησης της δεν είναι γνωστή, ήταν δεύτερη κόρη του Ίνγκε του Πρεσβύτερου και της Έλενας της Σουηδίας.

## Βασίλισσα της Νορβηγίας

Παντρεύτηκε στον πρώτο γάμο της (1101) τον Μάγκνους Γ΄ της Νορβηγίας, ο γάμος ήταν μέρος της συμφωνίας για ειρήνη ανάμεσα στη Σουηδία και τη Νορβηγία γι'αυτό η Μαργαρίτα αναφέρεται συχνά ως *"Μαργαρίτα Φρένκουλλα"* ή *"Μαργαρίτα Κυρία της ειρήνης"*. Ο γάμος έφερε μεγάλη προίκα στον βασιλιά της Νορβηγίας με περιοχές όπως το Βάστεργκοτλαντ. Η Μαργαρίτα έμεινε χήρα ύστερα από δυο χρόνια γάμου (1103) χωρίς να αποκτήσει παιδιά, μετά τον θάνατο του Μάγκνους σε μάχη ύστερα από προδοσία των Ιρλανδών εγκατέλειψε τη Νορβηγία. Η φυγή της θεωρήθηκε μεγάλη προσβολή για τους Νορβηγούς που την κατηγόρησαν ότι έκλεψε τα λείψανα του Αγίου Όλαφ.

## Βασίλισσα της Δανίας με μεγάλες εξουσίες

Το 1150 παντρεύτηκε τον Νιλς της Δανίας ο οποίος είχε γίνει βασιλιάς της Δανίας τον προηγούμενο χρόνο (1104), περιγράφεται σαν ανίκανος μονάρχης γι'αυτό άφησε τη διακυβέρνηση του βασιλείου στη σύζυγο του. Η Μάργκαρετ περιγράφεται σαν σοφή μονάρχης, έφερε ευημερία στη Δανία και ειρήνη στις σχέσεις με τη Σουηδία, έγινε αποδεκτή με ενθουσιασμό απ'όλους τους κατοίκους. Ήταν η μοναδική βασίλισσα στην εποχή της που έκοψε δικά της νομίσματα με το όνομα της, τα νομίσματα είχαν την επιγραφή Μάργκαρετ - Νιλς. Με τον Νιλς απέκτησε δυο γιους από τους οποίους επέζησε ο Μάγκνους Α΄ της Σουηδίας. 
Ο πατέρας της πέθανε χωρίς γιους (1110) και τον διαδέχθηκαν στον θρόνο της Σουηδίας οι ανιψιοί του. Η μεγαλύτερη αδελφή της Χριστίνα ζούσε μόνιμα στη Ρωσία με σπάνιες επισκέψεις στη Σουηδία, το αποτέλεσμα ήταν η διαχείριση της πατρικής κληρονομιάς από τη Μάργκαρετ και τη μικρότερη αδελφή της Κατερίνα. Η Μάργκαρετ διαχειρίστηκε την πατρική κληρονομιά με την ανιψιά της Ίνγκριντ της Νορβηγίας και με την άλλη της ανιψιά Ίνγκεμποργκ του Κιέβου, έδωσε σε κάθε μια από τις ανιψιές της το ένα τέταρτο.
Το 1114 η Μάργκαρετ δέχτηκε επιστολή από τον Θεοβάλδο του Ετάμπ στην οποία την ευχαριστούσε για τη γενναιοδωρία της απέναντι στην εκκλησία της Καέν.

## Παραπομπές


## Πηγές

*Bernard Gineste, "Thibaud d'Etampes", in Cahiers d'Etampes-Histoire 10 (2009), pp.&nbsp;43–58, showing that this letter was not sent to Margaret of Scotland, dead in 1089, but to Margaret Fredkulla.
*Kungagravar och medeltidshistoria, Beckman, Natanael, Fornvannen 22-47, 1921

## Εξωτερικοί σύνδεσμοι

*Μάργκαρετ Φρένκουλλα
*Μάργκαρετ Φρένκουλλα

Κατηγορία:Βασίλισσες της Δανίας
Κατηγορία:Βασίλισσες της Νορβηγίας
Κατηγορία:Σουηδέζες πριγκίπισσες
2-ακετυλοφουράνιο

Το **2-ακετυλοφουράνιο**  (αγγλικά: ***2-acetylfuran***) είναι οργανική, ετεροαρωματική (δηλαδή ετεροκυκλική και αρωματική) ένωση,  που αποτελείται από άνθρακα, υδρογόνο και οξυγόνο, με μοριακό τύπο C<sub>6</sub>H<sub>6</sub>Ο<sub>2</sub>.

Πιο συγκεκριμένα, είναι ετεροαρωματική κετόνη. Δομικά, το μόριό του 2-ακετυλοφουρανίου αποτελείται από έναν πενταμελή δακτύλιο με ένα ετεροάτομο οξυγόνου και μια ακετυλομάδα (CH3CO-). Στις συνηθισμένες συνθήκες, δηλαδή θερμοκρασία 25&nbsp;°C και πίεση 1 atm, είναι στερεό, με (σχετικά χαμηλή κανονική) θερμοκρασία τήξης 30&nbsp;°C, (σχετικά) υψηλό κανονικό σημείο βρασμού 168&ndash;169&nbsp;°C και πυκνότητα 1.097,5&nbsp;kg/m³, στους 20&nbsp;°C.  Το 2-ακετυλοφουράνιο είναι χρήσιμη ενδιάμεση (πρόδρομη) ένωση για τη σύνθεση χημικών και φαρμακευτικών προϊόντων, και ειδικότερα χρησιμοποιείται (μεταξύ άλλων) για την παραγωγή κεφαλοσπορινών, του γενόσημου αντιβιοτικού *cefuroxime*.

## Σύνθεση
Το 2-ακετυλοφουράνιο πρωτοπαράχθηκε από τον *Ashina* το 1914, μέσω της αντίδρασης μεθυλαλομαγνησιακής ένωσης (CH3MgX) σε 2-φουρονιτρίλιο (χωρίς-πλαίσιο|50x50εσ) (ακολουθούμενης από υδρόλυση).

Η σύγχρονη βιομηχανική παραγωγή 2-ακετυλοφουρανίου περιλαμβάνει ακετυλίωση κατά Friedel–Crafts του φουρανίου με οξεικό ανυδρίτη [(CH3CO)2O].

## Εφαρμογές

### Φαρμακευτικά προϊόντα
Μια εφαρμογή σύνθεσης από 2-ακετυλοφουράνιο είναι η σύνθεση του S-1360 αναστολέα της ιντεγκράσης του HIV. Η σύνθεση αυτή βασίζεται στην αλκυλίωση 2-ακετυλοφουρανίου με 4-φθοροβενζυλοχλωρίδιο,[π-F(C6H4)CH2Cl], χρησιμοποιώντας χλωριούχο ψευδάργυρο (ZnCl2), ως καταλύτη.

Επίσης, η αντίδραση 2-ακετυλοφουρανίου με ένυδρο διάλυμα νιτρώδους νατρίου (NaNO2) δίνει 2-φουρανυλοξαιθανικό οξύ [2-(C4H3O)COCOOH], που είναι ενδιάμεση ένωση για την παραγωγή του Cefuroxime, που είναι ένα δεύτερης γενιάς αντιβιοτικό με κεφαλοσπορίνη .

## Δείτε επίσης
* Ισομαλτόλη, με την ίδια μοριακή δομή, αλλά με υδροξύλιο (-OH) συνδεμένο με το άτομο άνθρακα #3.
* 2-φουρανικό οξύ [με την ίδια μοριακή δομή, αλλά με καρβοξυλομάδα (-COOH) αντί της ακετυλομάδας].

## Παραπομπές και παρατηρήσεις


Κατηγορία:Οργανικές ετεροκυκλικές ενώσεις
Κατηγορία:C6
Κατηγορία:Κετόνες
Κατηγορία:Αρωματικές ενώσεις
Αντρέ Ράιντερ

O **Αντρέ** **Ράιντερ** ή **Αντρέα Ριντέρ** ή **Ρυντέρ** (1908-1971), ήταν Έλληνας συνθέτης που έζησε και δραστηριοποιήθηκε στην Αίγυπτο. Γεννήθηκε στις 10 Αυγούστου του 1908 στην Ελλάδα, και το πραγματικό του όνομα ήταν **Ανδρέας Αναγνώστου** ή **Αναγνώστης**.

## Βιογραφία
Δεν γνωρίζουμε πολλά πράγματα για τα χρόνια της νεότητάς του. Ταξίδεψε στην Αίγυπτο, έζησε και εργάστηκε εκεί ως συνθέτης κινηματογράφου, ενώ το 1970 τιμήθηκε με την αιγυπτιακή υπηκοότητα. Ο Αντρέ Ριντέρ συνέθεσε μουσική για 61 αιγυπτιακές ταινίες και για 6 ελληνικές. Επίσης, εργάστηκε ως συνθέτης στην Αιγυπτιακή Εθνική Ραδιοφωνία, καθώς και συνέθεσε τον εθνικό ύμνο της Ηνωμένης Αραβικής Δημοκρατίας. Πήρε μέρος σε πολλά διεθνή φεστιβάλ με συνθέσεις του, όπως το 1969 στην Βαρκελώνη, το 1970 στο Τόκιο και στην Αθήνα. Του απονεμήθηκε το Παράσημο της Δημοκρατίας από τον Αιγύπτιο πρόεδρο Γκαμάλ Αμπντέλ Νάσερ. Το 2008 μάλιστα, εορτάστηκαν τα 100 χρόνια από την γέννησή του, εκδήλωση που πραγματοποιήθηκε στη νέα Βιβλιοθήκη της Αλεξάνδρειας. Ο Αντρέ Ριντέρ σκοτώθηκε σε μία φιλονικία στο Μπουένος Άιρες (Αργεντινή) κατά τη διάρκεια μιας περιοδείας του, στις 5 Μαρτίου 1971.

## Εργογραφία
Ακολουθεί κατάλογος με μερικές από τις ταινίες στις οποίες συνέθεσε την μουσική.
* 1952 ''Ένα βότσαλο στη λίμνη''
* 1954 *[[Δεσποινίς ετών 39]]*
* 1956 *Mawad gharam*
* 1956 *[[Κυριακάτικο ξύπνημα]]* (ως Ανδρέας Αναγνώστης)
* 1958 *Ο άνεμος του μίσους*
* 1959 *Doa al karawan*
* 1961 *Nahr el hub*
* 1964 *El bab el maftuh*
* 1965 *Agla mn hayaty*
* 1967 *Al moukhareboun*
* 1967 *El eib*
* 1967 *El khouroug min el guana*
* 1967 *El lekaa el tani*
* 1967 *El nessef el akhar*
* 1967 *El saman wal karif*
* 1967 *Moaskar el banat*
* 1968 *El ragol el-lazi fakad zilloh*
* 1969 *Al hob al kabeer*

## Παραπομπές


Κατηγορία:Έλληνες συνθέτες μουσικής ταινιών